ড্যানিয়েল লোথ্রপ

**ড্যানিয়েল লোথ্রপ** (১১ আগস্ট, ১৮৩১ - ১৮ মার্চ, ১৮৯২) একজন আমেরিকান প্রকাশক ছিলেন।

## জীবনী
ড্যানিয়েল লোথ্রপ ১৮৩১ সালের ১১ আগস্ট নিউ হ্যাম্পশায়ারের স্ট্র্যাফোর্ড কাউন্টির রচেস্টারে জন্মগ্রহণ করেন। তিনি ড্যানিয়েল এবং সোফিয়া (হোম) লোথ্রপের পুত্র, এবং তিন ভাইয়ের মধ্যে সর্বকনিষ্ঠ ছিলেন। তিনি জন লথর্পের বংশধর ছিলেন, যিনি হেনরি অষ্টম (১৫৪৫) এর সাঁইত্রিশতম বছরে বিস্তৃত জমিদারি সম্পত্তির মালিক ছিলেন এবং তার নাতি মার্ক লোথ্রপ তার উত্তরাধিকারী ছিলেন। মার্ক লথর্প ১৬৪৪ সালে ম্যাসাচুসেটসের সালেমে বসতি স্থাপন করেন এবং তার বংশধর *মেফ্লাওয়ার* জাহাজে আসা প্রিসিলা মালেন্স এবং জন অ্যালডেনের সাথে যোগ দেয়। ড্যানিয়েল লোথ্রপ তাদের সপ্তম প্রজন্মের অন্তর্ভুক্ত। মায়ের দিক থেকে তিনি নিউ হ্যাম্পশায়ারের ডোভারের হোমস হিলের উইলিয়াম হোমের বংশধর ছিলেন, যিনি ইন্ডিয়ান ওয়ারের সময় তার নাজুক অবস্থান ধরে রেখেছিলেন, কিন্তু ২৮ জুন, ১৬৮৯ সালের ইন্ডিয়ান গণহত্যায় নিহত হন। ১৬৬২ থেকে ১৯ শতক পর্যন্ত তার সকল সম্পত্তি তার পরিবারের নামে ছিল।

### শিক্ষা এবং প্রাথমিক ব্যবসায়িক উদ্যোগ
ড্যানিয়েল লোথ্রপ একজন পরিশ্রমী ছাত্র ছিলেন। গণিতে তার দক্ষতা অসাধারণ ছিল এবং তার স্মৃতিশক্তিও ছিল অসাধারণ। যার ফলে মাত্র ১৪ বছর বয়সেই তিনি কলেজের জন্য প্রস্তুত হয়ে গিয়েছিলেন। কিন্তু এক বছর অপেক্ষা করার পর বন্ধুদের (যারা তাকে ভর্তি হওয়ার জন্য খুব ছোট মনে করেছিল) পরামর্শে, পরিস্থিতি তাকে ব্যবসায়ের জগতে ঠেলে দেয় এবং তিনি তার এক ভাইয়ের ওষুধের দোকানের দায়িত্ব গ্রহণ করেন। বইয়ের প্রতি তার ভালোবাসা তাকে সেগুলি অনুষঙ্গ হিসেবে বিক্রির দিকে পরিচালিত করেছিল।
থাম্ব|200x200পিক্সেল|ডি. লোথ্রপ অ্যান্ড কোং ভবন, বোস্টন
১৭ বছর বয়সে তিনি নিউ হ্যাম্পশায়ারের নিউমার্কেটে একটি ওষুধের দোকান ভাড়া করেন এবং প্রয়োজনীয় ওষুধপত্র মজুদ করেন। এটি চালু হওয়ার পর, তিনি তার তৃতীয় ভাইকে এটি পরিচালনা করার জন্য ডেকে আনেন এবং একই সাথে নিউ হ্যাম্পশায়ারের মেরেডিথ ব্রিজে (বর্তমানে ল্যাকোনিয়া) একই রকম একটি দোকান প্রতিষ্ঠা করেন (সেখানে বই ছিল প্রধান পণ্য)। এই তিন ভাই ৪০ বছরেরও বেশি সময় ধরে সম্পূর্ণ ঐক্যের সাথে যৌথ অংশীদারিত্বে ছিলেন, যদিও তাদের ব্যবসা ভিন্ন ধরণের এবং ভিন্ন শহরে ছিল। ১৮৫০ সালে লোথ্রপ নিউ হ্যাম্পশায়ারের ডোভারে একটি বইয়ের দোকান কিনেছিলেন, যেটাকে তিনি নিউ ইংল্যান্ডের সেরা এবং বৃহত্তম বইয়ের দোকানগুলির মধ্যে একটি হিসেবে গড়ে তোলেন এবং এটি একটি সাহিত্য কেন্দ্রে পরিণত হয়, যা ছিল শহরের শিক্ষিত মানুষের জন্য একটি প্রিয় মিলনস্থল।

### প্রকাশনা
১৮৬৮ সালের মধ্যে লোথ্রপ জনগণের জন্য, বিশেষ করে শিশু ও যুবকদের জন্য সাহিত্য প্রকাশকে তার জীবনের বৃহত্তম উদ্দেশ্য নির্ধারণ করে তা অর্জনের জন্য তার শক্তিকে কেন্দ্রীভূত করতে প্রস্তুত ছিলেন। এরপর তিনি তার প্রকাশনার কাজ বস্টনে স্থানান্তর করেন, যার সদর দপ্তর ৩৮ এবং ৪০ কর্নহিলে অবস্থিত।
থাম্ব|216x216পিক্সেল|১৮৮১ সালের লোথ্রপ শিশুদের প্রকাশনার পোস্টার
তিনি শিশুদের জন্য একটি নতুন এবং স্বতন্ত্র সাহিত্য প্রতিষ্ঠা করেছিলেন। তিনি অনেক বিরূপ প্রতিক্রিয়ার সম্মুখীন হয়েও এটি প্রকাশ করেছিলেন তবে এটি একটি দুর্দান্ত সাফল্যে পরিণত হয় এবং তাকে "শিশুদের বন্ধু" উপাধি এনে দেয়। তিনি রবিবার-স্কুল নামক ধর্মীয় প্রতিষ্ঠানের কচিকাঁচাদের জন্য এবং তাদের বাসার সাহিত্যের মান উন্নত করতে অসাধারণভাবে সফল হয়েছিলেন। তিনি সর্বদা তার প্রথম উদ্দেশ্যকে বহন করতেন যা ছিল, "কখনোই কেবল উত্তেজনাপূর্ণ কোনো রচনা প্রকাশ করবেন না, এতে যতই অর্থের সম্ভাবনা থাকুক না কেন, এবং এমন বই প্রকাশ করবেন যা সঠিক জীবনযাত্রায় সত্য এবং অবিচল বিকাশ ঘটাবে - কেবল সঠিক চিন্তাভাবনা নয়, বরং সঠিক জীবনযাপন।" 

### শিশুদের প্রকাশনা
ব্যবসা বৃদ্ধির ফলে তিনি আরো প্রশস্ত এলাকা খুঁজতে বাধ্য হন এবং ১৮৭৫ সালে তিনি ফ্র্যাঙ্কলিন এবং হাওলি রাস্তার কোণে অবস্থিত বৃহৎ ব্লকে চলে যান। কিছু সময় পর আরো জায়গা অর্জনের জন্য তিনি ১৮৮৭ সালে ব্রমফিল্ড স্ট্রিটের বিপরীতে ৩৬৪ এবং ৩৬৬ ওয়াশিংটন স্ট্রিটে চলে যান, যেখানে তিনি তার বই তৈরি এবং সংরক্ষণের জন্য পারচেজ স্ট্রিটের বড় গুদাম ব্যবহার করতেন। তার বিক্রয় কক্ষ এবং গুদামগুলি ব্যবসায়ের ক্ষেত্রে সবচেয়ে বেশি বিস্তৃত ছিল। ১৮৭৫ সালে তিনি তরুণদের এবং তাদের পরিবারের জন্য একটি ম্যাগাজিন *"ওয়াইড অ্যাওয়েক"* প্রকাশ করেন। "দ্য *প্যানসি"*, *"আওয়ার লিটল মেন অ্যান্ড উইমেন"*, *"বেবিল্যান্ড"*, " *চৌতাউকুয়া ইয়ং ফোকস জার্নাল"* এবং "ত্রৈমাসিক *বেস্ট থিংস* " ছিল তার ফার্ম কর্তৃক প্রকাশিত অন্যান্য সাময়িকী এবং এদের সবগুলিই উল্লেখযোগ্যভাবে সফল হয়েছিল।

### নাগরিক কার্যকলাপ
লোথ্রপের আমেরিকান প্রবৃত্তি এবং নীতি এতটাই শক্তিশালী ছিল যে তিনি নাগরিকত্বের উন্নয়নের জন্য দীর্ঘ সময় ধরে কাজ করেছিলেন, এবং ১৮৮০ সালের পরপরই এই কাজের সমাপ্তির জন্য পরিকল্পনা প্রণয়ন করেছিলেন। তিনি নাগরিকত্বের প্রতি আগ্রহ জাগ্রত এবং প্রসারিত করার সর্বোত্তম উপায়গুলি তৈরি করার জন্য কংগ্রেস এবং অন্যান্য স্থানে নেতৃস্থানীয় নাগরিকদের সাথে পরামর্শ করার জন্য যথেষ্ট সময় ব্যয় করেছিলেন এবং তার প্রচেষ্টার ফলাফল ছিল আমেরিকান ইনস্টিটিউট অফ সিভিক্সের সংগঠন।

### পারিবারিক জীবন

১৮৬০ সালের ২৫ জুলাই নিউ হ্যাম্পশায়ারের ডোভারে লোথ্রপের বিয়ে হয়েছিল জোসেফ এবং ন্যান্সি মরিলের কন্যা এলেন জে.-এর সাথে, যিনি ১৮৮০ সালের মার্চ মাসে মারা যান। ১৮৮১ সালের ৪ অক্টোবর তিনি আবার বিয়ে করেন হ্যারিয়েট মুলফোর্ড স্টোনের সাথে, যিনি স্থপতি সিডনি ম্যাসন স্টোন এবং তার দ্বিতীয় স্ত্রী হ্যারিয়েট মুলফোর্ডের কন্যা এবং একজন নিউ হ্যাভেন, কানেকটিকাটের বাসিন্দা । তিনি তার কন্যা মার্গারেট মুলফোর্ড লোথ্রপের জন্ম দেন, যার জন্ম হয় ২৭ জুলাই, ১৮৮৪। তাদের শীতকাল কেটেছে বস্টনে, এবং গ্রীষ্মকাল কেটেছে দ্য ওয়েসাইড, কনকর্ড, ম্যাসাচুসেটসে, যেটি ছিল ন্যাথানিয়েল হথর্নের মালিকানাধীন একমাত্র বাড়ি, যা লোথ্রপ ১৮৮৩ সালে কিনেছিলেন। এখানে ছিল এক সদয় আতিথেয়তা যা বিখ্যাত পুরাতন প্রাসাদে সমুদ্রের উভয় প্রান্ত থেকে আসা অতিথিদের উচ্চ সামাজিক অবস্থান এবং বুদ্ধিবৃত্তিক উপহারের জন্য এই খ্যাতিমান পুরুষ এবং মহিলাকে আকৃষ্ট করেছিল।

### মৃত্যু
১৮৯২ সালের ১৮ মার্চ, কয়েকদিন অসুস্থ থাকার পর বস্টনে কাজের মাঝখানে তার মৃত্যু হয়। তাকে রিজ হিলের কনকর্ড, ম্যাসাচুসেটসের স্লিপি হলো কবরস্থানে সমাহিত করা হয়, যে স্থানটি বিশিষ্ট পুরুষ ও মহিলাদের সমাধিস্থল হিসেবে অনেক বিখ্যাত। তার মৃত্যুর পর, তার বিধবা স্ত্রী ব্যবসাটি চালিয়ে যান যা ১৯০৫ সালে লি অ্যান্ড শেপার্ডের সাথে একীভূত হয়ে লোথ্রপ, লি অ্যান্ড শেপার্ড গঠন করে। এই প্রকাশকটি অবশেষে উইলিয়াম মোরো অ্যান্ড কোম্পানি দ্বারা অধিগ্রহণ করা হয় এবং ১৯৯৯ সালে হার্পারকলিন্স দ্বারা মোরো অধিগ্রহণের পর এটি বন্ধ হয়ে যায়।

## তথ্যসূত্র

## বহিঃসংযোগ

* 
* ''The Wayside: Home of Authors'' by Margaret M. Lothrop

বিষয়শ্রেণী:১৯শ শতাব্দীর মার্কিন ব্যবসায়ী
বিষয়শ্রেণী:১৮৯২-এ মৃত্যু
বিষয়শ্রেণী:১৮৩১-এ জন্ম